فرح دیبا پہلوی

فرح پہلوی (پیدائش: 14 اکتوبر 1938ء) ایران کی آخری ملکہ اور پہلوی خاندان کے آخری فرمانروا محمد رضا شاہ پہلوی کی تیسری اہلیہ اور بیوہ ہیں۔
 ابتدائی زندگی 
وہ ایران کے دار الحکومت تہران میں پیدا ہوئیں۔ اپنے والدین سہراب دیبا اور فریدہ قطبی کی واحد اولاد تھیں۔ والدہ کا تعلق گیلان سے تھا جبکہ والد ایران کی شاہی فوج میں عہدے دار تھے، جن کے آبا و اجداد ایرانی آذربائیجان سے تعلق رکھتے تھے۔ فرح کے والد کا انتقال ان کے بچپن میں ہی ہو گیا تھا۔

 تعلیم و شادی 
تصغیر|250px| شهبانو فرح پہلوی 1959ء

فرح نے تہران کے فرنچ اسکول اور پیرس کے École Spéciale d'Architecture میں تعلیم حاصل کی۔ طالب علمی کے زمانے میں ان کا شاہ سے تعارف ہوا اور 21 دسمبر 1959ء کو وہ رشتۂ ازدواج میں منسلک ہو گئے۔ فرح سے شاہ کی چار اولادیں ہوئیں جن میں دو صاحبزادے اور ایک دو صاحبزادیاں تھیں۔
 رضا پہلوی (پیدائش: 30 اکتوبر، 1960ء)
 فرح ناز پہلوی (پیدائش: 12 مارچ، 1963ء)
 علی رضا پہلوی (پیدائش: 28 اپریل، 1966ء - انتقال 4 جنوری، 2011ء)
 لیلیٰ پہلوی (پیدائش: 27 مارچ، 1970ء – انتقال: 10 جون، 2001ء)
شادی اور تاجپوشی کے بعد بھی ملکہ کی حیثیت سے وہ فن و ثقافت کے شعبے میں متحرک رہیں۔

 انقلاب و جلاوطنی 
تصغیر|250px|فرح پہلوی 1967ء میں تاجپوشی کے بعد اہل خانہ کے ہمراہ
انقلاب ایران کے ساتھ ہی وہ شاہ کے ہمراہ ملک چھوڑ گئیں۔ اس سے چند روز قبل ہی تمام بچوں کو امریکہ میں رہائش پزیر فریدہ دیبا (والدۂ ملکہ) کے پاس بھیج دیا گیا تھا۔
شاہ اور ملکہ پہلے مصر گئے پھر مراکش، بہاماس، میکسیکو، امریکہ اور پاناما میں قیام کے بعد دوبارہ مصر واپس آئے جہاں دونوں 27 جولائی 1980ء کو شاہ کی وفات تک قیام پزیر رہے۔ بعد ازاں فرح نے گرینوچ، کنیکٹیکٹ میں ایک گھر خریدا اور 2001ء میں لیلا پہلوی کے انتقال (خودکشی) کے بعد اس گھر میں بھی رہائش ترک کر دی اور اور واشنگٹن ڈی سی کے قریب پوٹوماک، میری لینڈ میں ایک گھر خرید لیا تاکہ اپنے بیٹوں اور پوتوں کے قریب رہ سکیں۔ اب ان کا بیشتر وقت واشنگٹن، نیویارک، پیرس اور قاہرہ میں گذرتا ہے۔ ان کے صاحبزادے رضا پہلوی ایران میں شہنشاہیت کی بحالی کے لیے سیاسی طور پر متحرک ہیں۔ رضا اور ان کی اہلیہ یاسمین سے فرح کے تین پوتے پوتیاں (ایمان، نور اور فرح) ہیں۔
 سوانح عمری 
2003ء میں فرح پہلوی نے اپنی سوانح عمری تحریر کی جس کا نام انھوں نے " An Enduring Love: My Life with the Shah" رکھا۔ یہ کتاب 2004ء میں امریکا میں شائع ہوئی۔
 خطابات 
حالانکہ انقلاب کے بعد حکومت ایران نے سابق شاہی خاندان کو تمام اعزازات اور خطابات سے محروم کر دیا ہے اور قانونی طور پر کوئی بھی شاہی خطاب ممنوع ہے لیکن فرح دیبا اپنے نام کے ساتھ ملکہ یا شاہبانو استعمال کرتی ہیں جبکہ ایران کی موجودہ حکومت سے ناراض مغربی ذرائع ابلاغ اور شاہ کے حامیان بھی انھیں ملکہ یا شاہبانو کے نام سے پکارتے ہیں۔

 نگارخانہ 

زمرہ:اکیسویں صدی کی ایرانی خواتین
زمرہ:ایرانی اسلامی انقلاب کی شخصیات
زمرہ:ایرانی خاتون شاہی اقتدار
زمرہ:ایرانی خواتین
زمرہ:ایرانی خواتین فنکار
زمرہ:ایرانی خواتین ماہرین تعمیرات
زمرہ:ایرانی شخصیات
زمرہ:ایرانی شیعہ
زمرہ:ایرانی فنکار
زمرہ:ایرانی ماہرین تعمیرات
زمرہ:ایرانی مسلم
زمرہ:ایرانی ملکائیں
زمرہ:ایرانی مہاجرین
زمرہ:ایرانی یاداشت نگار
زمرہ:بقید حیات شخصیات
زمرہ:بیسویں صدی کی ایرانی خواتین
زمرہ:پہلوی خاندان
زمرہ:تہران کی شخصیات
زمرہ:جلاوطن ایرانی شخصیات
زمرہ:ریاستہائے متحدہ کو ایرانی تارکین وطن
زمرہ:فارسی خواتین
زمرہ:فارسی فنکار
زمرہ:فارسی ہمسر ملکائیں
زمرہ:محمد رضا شاہ پہلوی
زمرہ:مسلمان مصلحین
زمرہ:ملکہ
زمرہ:1938ء کی پیدائشیں

زمرہ:بیسویں صدی کی ایرانی خواتین فنکار
زمرہ:اسلامیت کے نقاد
زمرہ:ایرانی فعالیت پسند برائے حقوق نسواں
زمرہ:پوٹومیک، میری لینڈ کی شخصیات